ಅಂಟೋನಿಮೊ ಮೋಶಿನಿಯವರು ಇಟೆಲಿಯ ಟೆಝ್ಝನೋ ಎಂಬ ಹಳ್ಳಿಯಲ್ಲಿ ೧೮೫೪ರ ಜನವರಿಯ ೧೭ರಂದು ಜನಿಸಿದರು. ಎಳವೆಯಲ್ಲಿ ಇವರು ಕಲಾಭಿರುಚಿಯನ್ನು ಗಮನಿಸಿ ಅವರನ್ನು ಬೆರ್ಗಾನಿಯಾದ ಕರಾರಾ ಆಕಾಡೆಮಿ ಎನ್ನುವ ಕಲಾಶಾಲೆಗೆ ಸೇರಿಸಲಾಯಿತು. ಅಲ್ಲಿ ಮೋಶಿನಿ ನುರಿತ ಶಿಕ್ಷಕರಿಂದ ತರಬೇತಿ ಪಡೆದು ಪೈಂಟಿಗ್ ಕಲೆಯಲ್ಲಿ ನಿಷ್ಣಾತರಾದರು. ಮುಂದೆ ರೋಮ್ ನಗರದಲ್ಲಿ ವೆಟಿಕನ್ ನ ಹೆಸರಾಂತ ಕಲಾ ವಿಭಾಗಗಳನ್ನು ಅಭ್ಯಸಿಸಿದರು. ೧೮೮೯ರಲ್ಲಿ ಅಂಟೋನಿಯೋ ತನ್ನ ಕಲಾಪ್ರದರ್ಶನ ನಡೆಸಿ ಖ್ಯಾತರಾಗುವುದರೊಂದಿಗೆ ದೈವಿಕ ಸೇವೆಯನ್ನು ಕೈಕೊಂಡರು. ಮುಂದೆ ಮಂಗಳೂರಿನ ಸಂತ ಅಲೋಶಿಯಸ್ ಕಾಲೇಜಿನ ಚಾಪೆಲ್ ಚಿತ್ರ ನಿರ್ಮಾಣಕ್ಕಾಗಿ ಅವರನ್ನು ಮಂಗಳೂರಿಗೆ ಕಳುಹಿಸಲಾಯಿತು. ಇಲ್ಲಿ ಎರಡು ವರ್ಷಗಳ ಅವಧಿಯಲ್ಲಿ ಮೋಶಿನಿ ಅದ್ವಿತೀಯ ಚಿತ್ರಗಳಿಂದ ಚಾಪೆಲನ್ನು ಅತ್ಯಾಕರ್ಷಕಗೊಳಿಸಿದರು.

ವರ್ಣಚಿತ್ರಗಳು
ವಾಸ್ತುಶಿಲ್ಪ
ಕಲಾವಿದ
ಚಾಪೆಲ್ ಕಲಾವಿದ ಮೋಶಿನಿ